Centenars de persones marxen contra la violència de gènere a Burjassot
2025-07-24

La X Volta a Peu contra la Violència de Gènere de Burjassot ha fet que els carrers del municipi s’ompliren de corredors i marxadors, de famílies senceres i dels seus animals de companyia per a cridar un NO rotund contra la violència de gènere.

Centenars de burjassoters i burjassoteres han secundat, un any més, aquesta genial iniciativa d’Espai dona, el servei municipal integral d’atenció a la dona, coordinat des de l’àrea d’Igualtat i Feminisme, dirigida per l’alcalde de Burjassot, Rafa García.

Una iniciativa en la qual no va faltar la música de batucada i la presència de diferents entitats del municipi que van col·laborar de manera activa per a garantir que tots els corredors i marxadors gaudiren del matí reivindicatiu.